BOJALWA bo ka go tlontlolola, jwa go tlhabisa ditlhong. Motho fa a hupile o akanya gore ga o mo bone. Jaanong fa go le mo dikopanong go buiwa dilo tsa botlhokwa motho a bo a sa reetse a rata go bonwa.
Bojalwa bo ka re lapisa, le go re senyetsa popego. O ntse o raya batho o re wena ga o nwe fa o fetsa ke wena o llelang bobe, o ragakang ditulo, o diga ditafole.
Nna ke tlhabiwa ke ditlhong. E ka re fa gole phitlho motho o ka ipolelela gore “ke tlile go fetisa tiro e ka boingotlo le maikarabelo ke tla bona bojalwa fa re feditse”. A ke re dilo gotwe ke “morago ga dikeledi”, fa batho ba tlosa lerole mo mometsong. Go re eng o sa emele nako eo? Nna ga ke utlwisisi tlwaelo e ya moletlo morago go phitlho feela ka e kete e amogelesegile re tla re eng?
Losika le lengwe le le lengwe le na le malome kgotsa rakgadi o le o a tla bong a phokiwa e ka re ke nthi. Maikaelelo a gagwe ke go le tlhabisa ditlhong. Gone fa o dutse le ditsala tsa gago go le moletlo kgotsa phitlho o tla tla a nwele a tle go tsenatsena. Ga gona losika le le senang bao. Feela gore eng go tshwanetse ga nna jaalo? Re ne re na le ntsalake o ne e re a bua re be re ikwala ditsebe kgotsa re kgalemela re ise re utlwe le gore o ne a re eng?
A batho ba ke batho ba ba ikgellang ko tlase kgotsa ba nagana gore batho ba ba shebela ko tlase? Nako e nngwe motho a bo a tlhoka se ka sekgowa go tweng ke “attention”. Motho o rata go bonwa le ka dilo tse di maswe. O rata go nna a le mo gare go tsotlhe – “centre of attraction”. Jaanong fa a bona e ka re ga a bonwe kgotsa batho ba mo ikgatholola, o tshwanetse a dire seo se tla dirang gore a kgalemelwe.
- Bojalwa ga bona phosho, phosho ke ya rona fa re bo dirisa botlhaswa. Nwa ka maikarabelo. Se itlontlolole o itsenya ka matlho a batho. Express e mema bakwadi ba nang le gatlhego go kwala ka Setswana le Sesotho go romela kakanyo (opinion piece) mantswe a 500 (500 words), go boipelo.mere@volksblad.com. Mokwadi a ka kwala le ka bodumedi gotsa sengwe le sengwe sa botlhokwa, mme ha gana tefo (no payment). Include your email address to get response.
tsn_Latn tsn_Latn tsn_Latn tsn_Latn tsn_Latn tsn_Latn